Huvo ya Rixaka yi simekile Komiti ya Nkarhinyana ku endla vuangameri lebyi kondleteriweke eka swa mphakelo wa vukorhokeri ehansi ka nkongomelo lowu nge "Ntirhisano ku tiyisisa mphakelo wa vukorhokeri bya risima eka vaakitiko". Ntirho lowu Komiti yi rhumiweke wona i ku lavisisa eka ku ndlandlamuka mayelana ni mphakelo wa vukorhokeri, laha ku kombisa ku vilela ku humeleleke kona, hi yihi mintlhontlho leyi nga kona leswaku ku ta andlariwa xiviko eka Huvo ya Rixaka lexi nga ni swibumabumelo leswi nga erivaleni, leswi fikelelekaka na pulani leyi kunguhatiweke ku endla sweswo.
Ku fikela sweswi Komiti yi ta teka tendzo leti kondleteriweke etindhawini ta le makaya na le madorobeni na ku endla tinhlengeletano to twa miehleketo ya vaaki ePalamende na le ka swifundzhankulu. Tinhlengeletano to twa miehleketo ya vaaki ePalamende ti ta humelela hi ti 2 - 4 Nyenyenyani 2010.
Loko Komiti yi ta endzela swifundzhankulu, yi ta famba yi vona tindhawu na ku hlangana ni swirho swa vaakitiko, swirho swa Mimfumo ya Miganga, swirho swa Tindzawulo ta Mimfumo ya Swifundzhankulu, tikomiti ta tiwadi, minhlangano ya vaakitiko na swirho swa minhlangano ya mabindzu.
Endzela Webusayiti ya Palamende ya hina: www.parliament.gov.
Riq: +2721 403 2911 Fekisi: +2721 403 3784, P.O.